[{"text_idx": "#000001", "text": "La monumento por Max Josef Metzer"}, {"text_idx": "#000003", "text": "Delonge ne plu amasig\u0302is komparebla nombro da personoj por okupig\u0302i pri Max Josef Metzger. Sur la granda herbejo kunvenis sabate, la 30-an de majo 2015, kvindeko da personoj por inters\u0302ang\u0302i ideojn, kiel oni povas plibonigi la aspekton kaj utiligeblecon de la placo. En la kvartalo Wedding, proksime al la S- kaj U-Bahn-haltejo trovig\u0302as apud Mu\u0308llerstrasse triangula verdejo kun arboj, kiuj intertemple estas sufic\u0302e maljuna kaj grandaj, kaj densaj arbustoj. Sed la placo estas neflegita kaj ne plu konforma al la bezonoj de la najbaroj, inter alie lernejo. C\u0302estis reprezantantoj de la distrika administracio (Bezirksamt) kaj de la katolika St. Josef paroh\u0302o, kie vivis Max Josef Metzger dum la 1940aj jaroj g\u0302is lia enkarcerigo. Multaj s\u0302atis la ideon, ke oni substreku la rilaton inter la placo kun la monumento apud Mu\u0308llerstrasse kaj la preg\u0302ejo St. Josef sur la alia flanko de la strato."}, {"text_idx": "#000004", "text": "En 2014 okaze de la mortotago la Berlinaj Esperantistoj metis florojn al la monumento"}, {"text_idx": "#000005", "text": "Forigante kelkajn parklokojn por la au\u0306toj oni povus krei videblan ligon kun trapasejo por piedirantoj. La paroh\u0302o esprimis sian deziron havi parkejon por bicikoj por la atendantoj de diservoj."}, {"text_idx": "#000006", "text": "Por la plibeligo de la placo estas disponebla pli ol 1 miliono da euroj el fonduso de la Eu\u0306ropa komunumo. La enlog\u0302antoj volas havi placon, kie oni \u2013 kontraste al la nuna stato \u2013 s\u0302atas ripozi kaj kie infanoj povas ludi. Mankas sidlokoj, c\u0302ar oni forprenis la benkojn. Lau\u0306dire tio okazis pro la senhejmuloj kaj trinkemuloj, kiuj kutimis pasigi sian tempon tie. Tial la plaj multaj uzas la placon nur por rapide pasi de Mu\u0308llerstrasse al Nettelbeckplatz au\u0306 al Schulstrasse."}, {"text_idx": "#000008", "text": "Oni komencis nun kolekti la ideon por la plibeligo de la placo kaj post kelkaj monatoj oni elektos kompanion, kiu pretigos la detalan planon por la realigo en 2016. Ankorau\u0306 estas ebleco prezenti ideojn."}, {"text_idx": "#000009", "text": "Leave a Reply Cancel reply"}, {"text_idx": "#000010", "text": "Your email address will not be published. Required fields are marked *"}]